CELEX: 32020D0903
Language: lt
Date: 1593388800000
Title: Tarybos sprendimas (BUSP) 2020/903 2020 m. birželio 29 d. kuriuo iš dalies keičiamas Sprendimas 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya)

30.6.2020   
               
               
                  LT
               
               
                  Europos Sąjungos oficialusis leidinys
               
               
                  L 207/32
               
            
         TARYBOS SPRENDIMAS (BUSP) 2020/903
         2020 m. birželio 29 d.
         kuriuo iš dalies keičiamas Sprendimas 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya)
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2013 m. gegužės 22 d. Taryba priėmė Sprendimą 2013/233/BUSP (1), kuriuo buvo įsteigta Europos Sąjungos integruoto sienų valdymo pagalbos misija Libijoje (EUBAM Libya);
                  
               
                     (2)
                  
                  
                     2018 m. gruodžio 17 d. Taryba priėmė Sprendimą (BUSP) 2018/2009 (2), kuriuo EUBAM Libya įgaliojimų terminas pratęstas iki 2020 m. birželio 30 d.;
                  
               
                     (3)
                  
                  
                     2020 m. balandžio 16 d. Politinis ir saugumo komitetas (PSK) susitarė, kad, atsižvelgiant į su COVID-19 pandemija susijusias aplinkybes, EUBAM Libya turėtų būti pratęsta vieniems metams su tais pačiais įgaliojimais; jie galėtų būti peržiūrėti, kai aplinkybės tam bus palankios;
                  
               
                     (4)
                  
                  
                     2020 m. gegužės 14 d. PSK taip pat susitarė, kad Vincenzo TAGLIAFERRI, kuris 2016 m. rugpjūčio 30 d. buvo paskirtas misijos vadovu Politinio ir saugumo komiteto sprendimu (BUSP) 2016/1634 (3) ir kurio įgaliojimai buvo reguliariai pratęsiami (pastarąjį kartą, Politinio ir saugumo komiteto sprendimu (BUSP) 2019/2077 (4) – iki 2020 m. birželio 30 d.), turėtų toliau eiti šias pareigas iki 2020 m. rugsėjo 30 d.;
                  
               
                     (5)
                  
                  
                     Sprendimas 2013/233/BUSP turėtų būti atitinkamai iš dalies pakeistas;
                  
               
                     (6)
                  
                  
                     EUBAM Libya bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2013/233/BUSP iš dalies keičiamas taip:
            
                        1)
                     
                     
                        6 straipsnis papildomas šia dalimi:
                        
                           „8.   Vincenzo TAGLIAFERRI skiriamas misijos vadovu laikotarpiui nuo 2020 m. liepos 1 d. iki 2020 m. rugsėjo 30 d.“;
                        
                     
                  
                        2)
                     
                     
                        13 straipsnio 1 dalies šešta pastraipa pakeičiama taip:
                        „Orientacinė finansavimo suma, skirta su EUBAM Libya susijusioms išlaidoms padengti nuo 2019 m. sausio 1 d. iki 2021 m. birželio 30 d., yra 60 038 863,03 EUR.“;
                     
                  
                        3)
                     
                     
                        16 straipsnio antra pastraipa pakeičiama taip:
                        „Jis taikomas iki 2021 m. birželio 30 d.“
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. birželio 29 d.
            
               
                  Tarybos vardu
               
               
                  Pirmininkė
               
               A. METELKO-ZGOMBIĆ
            
         
         
            (1)  2013 m. gegužės 22 d. Tarybos sprendimas 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya) (OL L 138, 2013 5 24, p. 15).
         
            (2)  2018 m. gruodžio 17 d. Tarybos sprendimas (BUSP) 2018/2009, kuriuo iš dalies keičiamas Sprendimas 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya) ir pratęsiamas jo galiojimas (OL L 322, 2018 12 18, p. 25).
         
            (3)  2016 m. rugpjūčio 30 d. Politinio ir saugumo komiteto sprendimas (BUSP) 2016/1634 dėl Europos Sąjungos integruoto sienų valdymo pagalbos misijos Libijoje (EUBAM Libya) misijos vadovo skyrimo (EUBAM Libya/1/2016) (OL L 243, 2016 9 10, p. 10).
         
            (4)  2019 m. lapkričio 28 d. Politinio ir saugumo komiteto sprendimas (BUSP) 2019/2077, kuriuo pratęsiamas Europos Sąjungos integruoto sienų valdymo pagalbos misijos Libijoje (EUBAM Libya) vadovo įgaliojimų terminas (EUBAM Libya/1/2019) (OL L 316, 2019 12 6, p. 32).